ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՈՒՂԵՐՁԸ ՄԱՄՈՒԼԻ ԱԶԱՏՈՒԹՅԱՆ ՀԱՄԱՇԽԱՐՀԱՅԻՆ ՕՐՎԱ ԱՌԹԻՎ

Զանգվածային լրատվամիջոցների հարգելի՛ ներկայացուցիչներ,  
Շնորհավորում եմ Մամուլի ազատության համաշխարհային օրվա առթիվ:  
Միավորված ազգերի կազմակերպությունը 1993թ. մայիսի 3-ը սահմանեց Մամուլի ազատության համաշխարհային օր: Այս տարեթիվն ընտրվել է` նշանավորելու 1991թ. մայիսի 3-ին Վինդհուքում (Նամիբիա) ՅՈւՆԵՍԿՕ-ի և ՄԱԿ-ի կողմից կազմակերպված աֆրիկյան մամուլի անկախության ու բազմակարծության աջակցման հռչակագիրը:  
Անհերքելի է այն հանգամանքը, որ երկրի զարգացվածության մակարդակը պայմանավորված է նաև մամուլի և խոսքի ազատության առկայությամբ, և որևէ պետության ժողովրդավարություն չի կարող ամբողջական լինել առանց թափանցիկ, հավաստի, վստահելի տեղեկատվության:  
Հարգելի՛ լրագրողներ,  
Անկախ իրավիճակից ու ժամանակաշրջանից, դուք միշտ էլ պատվով ու պատասխանատվությամբ եք կատարել ձեր գործը՝ անդավաճան մնալով խոսքի ազատության և ժողովրդավարության սկզբունքներին:  
Մաղթում եմ ձեզ անաչառություն, սկզբունքայնություն և ազատություն ձեր գործունեության մեջ: